Denne lejlighed er super og indeholder alt hvad man behøver. Der er to soveværelser - ét med dobbeltseng og ét med to enkeltsenge. Derudover er der to toiletter hvoraf det ene er med et lækkert bad. Køkkenet er lille, men der er alt hvad mam har brug for når man er på byferie, da det kun er morgenmad man ofte laver. Der er et køleskab og to kogeplader.
Lejligheden ligger rigtig godt, og man kan gå til alting. Man kan høre bilerne udenfor en smule når man sover, men ikke noget der generede os. Lejligheden er lidt mørk, da der kun er vinduer i soveværelserne, og der er skodderne for. Men der er masser af lamper, og man opholder sig jo heller ikke så meget i lejligheden når man er på ferie, så det gør ikke noget.
Vi mødte ikke selv udlejer af lejligheden men havde kommunikationen over SMS og det fungerede super fint.
Vi havde et dejligt ophold i lejligheden og i Bologna (som er en skøn by!) og vil klart anbefale både by og lejlighed til andre.